title: 2010 m. gruodžio 13 d. Tarybos sprendimas 2010/799/BUSP, kuriuo remiamas pasitikėjimo stiprinimo procesas siekiant sukurti Artimųjų Rytų zoną be masinio naikinimo ginklų bei jų siuntimo į taikinį priemonių įgyvendinant ES kovos su masinio naikinimo ginklų platinimu strategiją

text:
23.12.2010

               LT

               Europos Sąjungos oficialusis leidinys

               L 341/27

         TARYBOS SPRENDIMAS 2010/799/BUSP
   2010 m. gruodžio 13 d.
   kuriuo remiamas pasitikėjimo stiprinimo procesas siekiant sukurti Artimųjų Rytų zoną be masinio naikinimo ginklų bei jų siuntimo į taikinį priemonių įgyvendinant ES kovos su masinio naikinimo ginklų platinimu strategiją
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 26 straipsnio 2 dalį,
   kadangi:

               (1)

               ES aktyviai įgyvendina ES kovos su masinio naikinimo ginklų platinimu strategiją ir vykdo šios strategijos III skyriuje išvardytas priemones, pavyzdžiui, užtikrina, kad daugiašališkumas būtų veiksmingesnis, ir remia stabilią tarptautinę bei regioninę aplinką.

               (2)

               ES yra įsipareigojusi laikytis daugiašalėmis sutartimis grindžiamos sistemos, kuria visoms neplatinimo pastangoms nustatomas teisinis ir norminis pagrindas. ES savo politika siekia užtikrinti esamų nusiginklavimo ir neplatinimo normų įgyvendinimą ir visuotinį taikymą. ES padės trečiosioms šalims įgyvendinti jų įsipareigojimus pagal daugiašales konvencijas ir režimus.

               (3)

               Siekiant kovoti su masinio naikinimo ginklų (MNG) platinimu būtina remti stabilią tarptautinę ir regioninę aplinką. To siekdama, ES skatins regioninius saugumo susitarimus, regioninę ginklų kontrolę ir nusiginklavimo procesus.

               (4)

               Svarbų vaidmenį gali atlikti teigiamos ir neigiamos saugumo garantijos: jos gali būti ir paskata neįsigyti MNG, ir atgrasomoji priemonė. ES toliau propaguos svarstymus dėl saugumo garantijų.

               (5)

               MNG platinimas yra pasaulinė grėsmė, ir jai atremti reikia pasaulinio požiūrio. Tačiau, kadangi saugumas Europoje yra glaudžiai susijęs su stabilumu ir saugumu Viduržemio jūros ir Artimųjų Rytų regione, ES yra įsitikinusi, kad ji privalo prisidėti prie saugumo ir stabilumo šiame regione.

               (6)

               2008 m. liepos 13 d. Paryžiuje vykusio Europos ir Viduržemio jūros regiono šalių ir Vyriausybių vadovų susitikimo bendrąja deklaracija, sukuriančia Viduržemio jūros šalių sąjungą, dar kartą patvirtinamas bendras tikslas siekti taikos ir saugumo regione, kaip įtvirtinta 1995 m. lapkričio 27–28 d. patvirtintoje Europos ir Viduržemio jūros šalių konferencijos Barselonos deklaracijoje, kurioje, inter alia, regioninis saugumas skatinamas veiksmais, palaikančiais branduolinių, cheminių ir biologinių ginklų neplatinimą prisijungiant prie įvairių tarptautinių ir regioninių ginklų neplatinimo režimų, ginklų kontrolės ir nusiginklavimo susitarimų, pavyzdžiui, prie Branduolinio ginklo neplatinimo sutarties (NPT), Konvencijos dėl cheminio ginklo, Biologinių ir toksinių ginklų konvencijos, Visuotinio branduolinių bandymų uždraudimo sutarties ir (arba) prie regioninių susitarimų, pavyzdžiui, dėl zonų be ginklų, įskaitant jų tikrinimo režimus, bei laikantis visų šių susitarimų ir režimų, taip pat sąžiningai vykdant savo įsipareigojimus pagal konvencijas dėl ginklų kontrolės, nusiginklavimo ir ginklų neplatinimo.

               (7)

               Viduržemio jūros šalių sąjungos Šalys sieks, kad būtų sukurta abipusiškai ir veiksmingai patikrinama Artimųjų Rytų zona be masinio naikinimo, branduolinių, cheminių ir biologinių ginklų bei jų siuntimo į taikinį priemonių. Be to, šalys apsvarstys praktinius žingsnius, inter alia, kaip užkirsti kelią branduolinių, cheminių ir biologinių ginklų platinimui, taip pat įprastinių ginklų pertekliaus susikaupimui.

               (8)

               Europos ir Viduržemio jūros regiono šalių asociacijos susitarimuose, kuriuos sudarė ES ir Viduržemio jūros regiono partneriai, numatoma įtvirtinti nuolatinį politinį dialogą, kuriuo bus sustiprintas saugumas ir stabilumas regione ir kuriuo bus aptariami visi bendro intereso klausimai, visų pirma taikos, saugumo, demokratijos ir regioninio vystymosi srityse.

               (9)

               2008 m. birželio 19–20 d. Paryžiuje ES surengė seminarą „Saugumas Artimuosiuose Rytuose, MNG neplatinimas ir nusiginklavimas“, kuriame susitiko regiono valstybių ir ES valstybių narių atstovai bei akademikai ir nacionalinių branduolinės energijos agentūrų atstovai. Dalyviai paragino ES skatinti tęsti debatus įvairiuose forumuose ir palaipsniui diskusijoms suteikti daugiau oficialumo – tai apimtų Vyriausybių pareigūnų diskusijas, remiantis Barselonos sąranga, tačiau užtikrinant didesnę geografinę įtrauktį.

               (10)

               NPT 2010 m. peržiūros konferencijoje buvo pabrėžta proceso, kuriuo siekiama visapusiško jos 1995 m. rezoliucijos dėl Artimųjų Rytų (1995 m. rezoliucija) įgyvendinimo, svarba. Tuo tikslu konferencijoje buvo patvirtinti, inter alia, šie praktiniai veiksmai – svarstyti visus pasiūlymus, kuriais siekiama remti 1995 m. rezoliucijos įgyvendinimą, įskaitant ES pasiūlymą surengti papildomą seminarą, susijusį su tuo, kuris buvo surengtas 2008 m. birželio mėn.

               (11)

               Be to, NPT 2010 m. peržiūros konferencijoje buvo pripažinta, koks svarbus vaidmuo įgyvendinant 1995 m. rezoliuciją tenka pilietinei visuomenei, ir buvo paraginta dėti visas pastangas šioje srityje.

               (12)

               2010 m. birželio 14 d. Liuksemburge įvykusiame 20-ąjame ES ir Persijos įlankos bendradarbiavimo tarybos jungtinės tarybos bei ministrų posėdyje buvo palankiai įvertinti sėkmingi NPT 2010 m. peržiūros konferencijos rezultatai. Dalyviai pabrėžė remiančios zonos be MNG bei jų siuntimo į taikinį priemonių sukūrimą Artimuosiuose Rytuose, įskaitant Persijos įlanką,

         PRIĖMĖ ŠĮ SPRENDIMĄ:
   1 straipsnis
   1.   Siekdama užtikrinti tolesnę veiklą, susijusią su 2008 m. ES seminaru „Saugumas Artimuosiuose Rytuose, MNG neplatinimas ir nusiginklavimas“, ES remia veiksmus siekiant šių tikslų:

               —

               skatinti regioninį politinį ir su saugumu susijusį dialogą pilietinėse visuomenėse bei Vyriausybėse, konkrečiau – tarp ekspertų, pareigūnų ir akademikų,

               —

               siekiant sukurti Artimųjų Rytų zoną be masinio naikinimo ginklų bei jų siuntimo į taikinį priemonių, nustatyti pasitikėjimo stiprinimo priemones, kurias būtų galima vertinti kaip praktinius veiksmus,

               —

               kad būtų užkirstas kelias MNG bei jų siuntimo į taikinį priemonių platinimui, skatinti diskusijas dėl atitinkamų tarptautinių sutarčių ir kitų dokumentų visuotinio taikymo ir įgyvendinimo,

               —

               svarstyti klausimus, susijusius su taikiu branduolinės energijos naudojimu ir tarptautiniu bei regioniniu bendradarbiavimu šioje srityje.

         2.   Atsižvelgiant į tai, ES remiamais projektais vykdoma ši konkreti veikla:

               a)

               suteikiama lėšų papildomam renginiui, susijusiam su 2008 m. ES seminaru „Saugumas Artimuosiuose Rytuose, MNG neplatinimas ir nusiginklavimas“, organizuoti;

               b)

               suteikiama lėšų informaciniams dokumentams dėl klausimų, kurie bus nagrinėjami papildomame seminare, parengti.

         Išsamus projektų aprašymas pateikiamas priede.
   2 straipsnis
   1.   Už šio sprendimo įgyvendinimą yra atsakingas Sąjungos vyriausiasis įgaliotinis užsienio reikalams ir saugumo politikai (vyriausiasis įgaliotinis).
   2.   1 straipsnio 2 dalyje nurodytų projektų techninį įgyvendinimą vykdo ES masinio naikinimo ginklų neplatinimo konsorciumas, už kurio šios užduoties vykdymą atsako vyriausiasis įgaliotinis. Šiuo tikslu vyriausiasis įgaliotinis sudaro būtinus susitarimus su ES masinio naikinimo ginklų neplatinimo konsorciumu.
   3 straipsnis
   1.   1 straipsnio 2 dalyje nurodytiems projektams įgyvendinti skiriama orientacinė finansavimo suma yra 347 700 EUR.
   2.   Iš 1 dalyje nustatytos sumos finansuojamos išlaidos tvarkomos laikantis Sąjungos biudžetui taikomų procedūrų ir taisyklių.
   3.   Komisija prižiūri 1 dalyje nurodytų išlaidų tinkamą valdymą. Šiuo tikslu ji ir ES masinio naikinimo ginklų neplatinimo konsorciumas sudaro finansavimo susitarimą. Susitarime numatoma, kad ES masinio naikinimo ginklų neplatinimo konsorciumas turi užtikrinti ES paramos matomumą, atitinkantį jos dydį.
   4.   Įsigaliojus šiam sprendimui, Komisija stengiasi kuo greičiau sudaryti 3 dalyje nurodytą finansavimo susitarimą. Ji informuoja Tarybą apie sunkumus, su kuriais buvo susidurta minėto proceso metu, ir praneša susitarimų sudarymo datą.
   4 straipsnis
   1.   Vyriausiasis įgaliotinis pateikia Tarybai šio sprendimo įgyvendinimo ataskaitą, parengtą remiantis reguliariai teikiamomis ES masinio naikinimo ginklų neplatinimo konsorciumo ataskaitomis. Taryba šių ataskaitų pagrindu atlieka įvertinimą.
   2.   Komisija teikia informaciją dėl 1 straipsnio 2 dalyje nurodytų projektų finansinių aspektų.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas nustoja galioti po 18 mėnesių nuo finansavimo susitarimo, nurodyto 3 straipsnio 3 dalyje, sudarymo. Tačiau jis nustoja galioti po 6 mėnesių nuo jo įsigaliojimo, jei iki to laiko nesudaromas finansavimo susitarimas.

      Priimta Briuselyje 2010 m. gruodžio 13 d.

            Tarybos vardu

            Pirmininkė

         C. ASHTON

      PRIEDAS

         Projektai, kuriais remiamas pasitikėjimo stiprinimo procesas siekiant sukurti artimųjų rytų zoną be masinio naikinimo ginklų bei jų siuntimo į taikinį priemonių įgyvendinant es kovos su masinio naikinimo ginklų platinimu strategiją

      1.   Tikslai

      1995 m. lapkričio 27–28 d. Europos ir Viduržemio jūros šalių konferencijos patvirtintoje Barselonos deklaracijoje ES ir jos partneriai Viduržemio jūros regione sutarė sukurti veiksmingai patikrinamą Artimųjų Rytų zoną be masinio naikinimo ginklų (MNG) ir jų siuntimo į taikinį sistemų. 2008 m. Viduržemio jūros regionui skirto Paryžiaus aukščiausiojo lygio susitikimo bendroje deklaracijoje buvo patvirtintas ES pasirengimas apsvarstyti ir vykdyti praktinius veiksmus siekiant deramai pasirengti visapusiškam Branduolinio ginklo neplatinimo sutarties persvarstymo konferencijos1995 m. rezoliucijos dėl Artimųjų Rytų (1995 m. rezoliucija) įgyvendinimui ir tokios zonos sukūrimui. Šie praktiniai veiksmai buvo nagrinėjami 2008 m. birželio mėn. Paryžiuje vykusiame ES seminare „Saugumas Artimuosiuose Rytuose, MNG neplatinimas ir nusiginklavimas“.
      ES nuomone, praktiniais veiksmais turėtų būti, inter alia, skatinama visuotinai prisijungti prie visų neplatinimo, ginklų kontrolės ir nusiginklavimo srities daugiašalių susitarimų ir dokumentų, pavyzdžiui, prie Branduolinio ginklo neplatinimo sutarties (NPT), Konvencijos dėl cheminio ginklo, Biologinių ir toksinių ginklų konvencijos, Visuotinio branduolinių bandymų uždraudimo sutarties ir Hagos elgesio kodekso prieš balistinių raketų platinimą, taip pat prie TATENA visapusiškų saugos garantijų susitarimų bei papildomo protokolo, ir jų laikytis. Derybų dėl Daliųjų medžiagų mažinimo sutarties pradėjimas būtų dar vienas labai svarbus žingsnis šioje srityje. Tokie veiksmai galėtų būti svarbi pasitikėjimo regione stiprinimo priemonė, siekiant sukurti patikrinamą zoną be MNG ir jų siuntimo į taikinį sistemų.
      ES nori tęsti ir intensyvinti politinį ir su saugumu susijusį dialogą tarp visų atitinkamų Viduržemio jūros šalių sąjungos partnerių ir visų kitų Artimųjų Rytų šalių klausimais, susijusiais su zonos be MNG sukūrimu. ES mano, kad parengus konkrečias pasitikėjimo stiprinimo priemones ir jas įgyvendinant, būtų lengviau siekti pažangos kuriant zoną be MNG. Šios pasitikėjimo stiprinimo priemonės galėtų, inter alia, apimti nedidelius projektus mokslo ir pilietinės visuomenės srityse, kuriose įmanoma daryti pažangą, mokymo seminarus diplomatams bei karininkams ir pasitikėjimo stiprinimo „vizitus“ į regiono šalis.
      Atsižvelgiant į augantį susidomėjimą kurti taikaus branduolinės energijos naudojimo būdus regione, taip pat reikėtų stengtis užtikrinti, kad taikaus naudojimo būdai būtų kuriami laikantis pažangiausių saugos, saugumo ir neplatinimo standartų. Klausimą, kaip sustiprinti bendradarbiavimą taikaus branduolinės energijos naudojimo srityje, reikėtų svarstyti bendrais bruožais ir konkrečiau, pvz., kaip bendradarbiauti plėtojant regionines daugiašales branduolines infrastruktūras.
      ES mano, kad padėti siekti šių tikslų, be kita ko, būtų galima surengiant papildomą seminarą, susijusį su surengtu seminaru „Saugumas Artimuosiuose Rytuose, MNG neplatinimas ir nusiginklavimas“, į kurį būtų pakviestos visos atitinkamos šalys. Šio papildomo seminaro metu būtų galima surengti tikslingą ir struktūriškai apibrėžtą diskusiją apie reikalavimus, kuriais vadovaujantis ateityje būtų galima sukurti veiksmingai patikrinamą Artimųjų Rytų zoną be branduolinių ir kitų masinio naikinimo ginklų ir jų siuntimo į taikinį sistemų. Pasirengimas seminarui turėtų būti vykdomas glaudžiai bendradarbiaujant su visomis susijusiomis šalimis.
      ES toliau remia sprendimus ir rezoliuciją dėl Artimųjų Rytų, priimtus NPT 1995 m. peržiūros ir pratęsimo konferencijoje, taip pat remia NPT 2000 m. peržiūros konferencijos ir NPT 2010 m. peržiūros konferencijos baigiamuosius dokumentus. NPT 2010 m. peržiūros konferencijoje buvo patvirtinti keli praktiniai veiksmai, kurie, be kita ko, apima visų pasiūlymų, kuriais siekiama remti 1995 m. rezoliucijos įgyvendinimą, įskaitant ES pasiūlymą surengti papildomą seminarą, susijusį su tuo, kuris buvo surengtas 2008 m. birželio mėn., svarstymą. Be to, konferencijoje buvo pripažinta, koks svarbus vaidmuo įgyvendinant 1995 m. rezoliuciją tenka pilietinei visuomenei.
      ES nori remti pirmiau nurodytus tikslus tokiais veiksmais:

                  —

                  surengdama papildomą renginį, susijusį su 2008 m. ES seminaru „Saugumas Artimuosiuose Rytuose, MNG neplatinimas ir nusiginklavimas“,

                  —

                  suteikdama lėšų informaciniams dokumentams temomis, svarstytinoms papildomame seminare, parengti.

            2.   Projektų aprašymas

      2.1.   Projektas: Seminaras „Pasitikėjimo stiprinimo proceso rėmimas siekiant sukurti Artimųjų Rytų zoną be masinio naikinimo ginklų bei jų siuntimo į taikinį priemonių“
      2.1.1.   Projekto tikslas
      Projektu siekiama:

                  a)

                  surengti papildomą renginį, susijusį su 2008 m. birželio 19–20 d. Paryžiuje įvykusiu ES seminaru „Saugumas Artimuosiuose Rytuose, masinio naikinimo ginklų neplatinimas ir nusiginklavimas“;

                  b)

                  svarstyti klausimus, susijusius su regioniniu saugumu Artimuosiuose Rytuose, įskaitant klausimus dėl MNG ir jų siuntimo į taikinį sistemų platinimo ir įprastinės ginkluotės;

                  c)

                  išnagrinėti galimas pasitikėjimo stiprinimo priemones, kurias taikant būtų lengviau kurti Artimųjų Rytų zoną be masinio naikinimo ginklų bei jų siuntimo į taikinį priemonių, be kita ko, remiantis patirtimi, susijusia su esamomis zonomis;

                  d)

                  apsvarstyti galimybes, kaip užtikrinti tarptautinių neplatinimo ir nusiginklavimo sutarčių ir kitų dokumentų visuotinį taikymą ir įgyvendinimą;

                  e)

                  išnagrinėti galimybes bendradarbiauti taikaus branduolinės energijos naudojimo srityje ir teikti susijusią paramą, be kita ko, remiantis Euratomo patirtimi.

            2.1.2.   Projekto rezultatai
      Projektu siekiama:

                  a)

                  gilinti dialogą ir didinti pilietinės visuomenės ir Vyriausybių pasitikėjimą, kad būtų pasiekta daugiau pažangos regioninio saugumo srityje ir kuriant Artimųjų Rytų zoną be masinio naikinimo ginklų bei jų siuntimo į taikinį priemonių;

                  b)

                  gerinti tarpusavio supratimą apie aspektus, turinčių poveikio regioninio saugumo kontekstui, įskaitant MNG ir jų siuntimo į taikinį sistemų platinimą ir įprastinės ginkluotės klausimus;

                  c)

                  didinti informuotumą, plėsti žinias ir gerinti supratimą apie praktinius veiksmus, kurių reikia imtis siekiant sukurti Artimųjų Rytų zoną be branduolinių ginklų ir jų siuntimo į taikinį priemonių;

                  d)

                  prisidėti prie pastangų užtikrinant tarptautinių neplatinimo ir nusiginklavimo sutarčių ir kitų dokumentų visuotinį taikymą ir įgyvendinimą;

                  e)

                  sudaryti palankesnes sąlygas bendradarbiauti tarptautiniu ir regioniniu lygiais taikaus branduolinės energijos naudojimo srityje laikantis pažangiausių branduolinės saugos, saugumo ir neplatinimo standartų.

            2.1.3.   Projekto aprašymas
      Pagal projektą numatoma surengti ne ilgesnį nei dviejų dienų trukmės seminarą, kuris, pageidautina, vyktų Briuselyje arba Viduržemio jūros regione.
      Šiame seminare dalyvaus atitinkamų ES institucijų, ES valstybių narių, visų Artimųjų Rytų regiono šalių, branduolinio ginklo valstybių, atitinkamų tarptautinių organizacijų atstovai ir akademinės srities ekspertai. Numatoma, kad seminare dalyvaus apie 100 dalyvių.
      Diskusijoms vadovaus akademinės srities ekspertai. Atsižvelgiant į opų nagrinėtinų klausimų pobūdį, diskusijos vyks vadovaujantis Chatham House konfidencialumo užtikrinimo taisykle; taip siekiama mažiau oficialių ir atviresnių debatų, nes seminaro metu gautos informacijos šaltinis būtų neatskleidžiamas.
      Pakviestiems dalyviams ir pranešėjams bus padengtos kelionės ir apsigyvenimo išlaidos bei mokami dienpinigiai. Tarybos sprendime taip pat numatyta finansinių lėšų kitoms išlaidoms, įskaitant konferencijos įrangos, pietų, vakarienių, kavos pertraukėlių, dokumentų vertimo ir vertimo žodžiu išlaidas, padengti.
      ES masinio naikinimo ginklų neplatinimo konsorciumas, konsultuodamasis su vyriausiojo įgaliotinio atstovu ir ES valstybėmis narėmis, pakvies dalyvius į seminarą.
      Seminaras bus surengtas 2011 m. ES masinio naikinimo ginklų neplatinimo konsorciumas parengs ir pateiks vyriausiojo įgaliotinio atstovui seminaro ataskaitą. Šią ataskaitą bus galima pateikti atitinkamiems ES organams, visoms Artimųjų Rytų šalims, kitoms suinteresuotoms šalims ir kompetentingoms tarptautinėms organizacijoms.
      2.2.   Projektas: informaciniai dokumentai
      2.2.1.   Projekto tikslas
      Projektu siekiama:

                  a)

                  parengti informacinius dokumentus (ne daugiau kaip aštuonis) temomis, svarstytinomis seminaro „Pasitikėjimo stiprinimo proceso rėmimas siekiant sukurti Artimųjų Rytų zoną be masinio naikinimo ginklų bei jų siuntimo į taikinį priemonių“ metu;

                  b)

                  aprūpinti priemonėmis, kurios padėtų suprasti regioninio saugumo kontekstą, įskaitant MNG ir jų siuntimo į taikinį sistemų platinimo ir įprastinės ginkluotės klausimus;

                  c)

                  nustatyti galimas pasitikėjimo stiprinimo priemones, kurias būtų galima vertinti kaip praktinius veiksmus siekiant sukurti Artimųjų Rytų zoną be masinio naikinimo ginklų bei jų siuntimo į taikinį priemonių;

                  d)

                  nustatyti būdus, kaip pasiekti daugiau pažangos tarptautinių neplatinimo ir nusiginklavimo sutarčių ir kitų dokumentų visuotinio taikymo ir įgyvendinimo srityje;

                  e)

                  nustatyti bendradarbiavimo taikaus branduolinės energijos naudojimo srityje perspektyvas atsižvelgiant į šalių energetikos politiką ir poreikius.

            2.2.2.   Projekto rezultatai
      Projektu siekiama:

                  a)

                  pateikti idėjų ir pasiūlymų seminarui „Pasitikėjimo stiprinimo proceso rėmimas siekiant sukurti Artimųjų Rytų zoną be masinio naikinimo ginklų bei jų siuntimo į taikinį priemonių“ ir prisidėti prie tikslingų ir apibrėžtų diskusijų visais susijusiais klausimais užtikrinimo;

                  b)

                  didinti pilietinių visuomenių ir Vyriausybių informuotumą, plėsti žinias ir gerinti supratimą apie klausimus, susijusius su Artimųjų Rytų zona be branduolinių ginklų ir jų siuntimo į taikinį priemonių ir regioniniu saugumu Artimuosiuose Rytuose;

                  c)

                  suteikti Vyriausybėms ir tarptautinėms organizacijoms politinių ir (arba) veiklos politikos galimybių, palengvinančių Artimųjų Rytų zonos be masinio naikinimo ginklų bei jų siuntimo į taikinį priemonių kūrimo ir regioninio saugumo Artimuosiuose Rytuose užtikrinimo procesą.

            2.2.3.   Projekto aprašymas
      Pagal projektą numatyta parengti ne daugiau kaip aštuonis informacinius dokumentus, kurių kiekvienas būtų 10–15 puslapių ilgio (5 000–7 000 žodžių). Informacinius dokumentus parengs ES masinio naikinimo ginklų neplatinimo konsorciumas arba jie bus parengti šio konsorciumo užsakymu; informacijoje, kuri bus pateikta informaciniuose dokumentuose, nebūtinai atsispindės ES institucijų ir ES valstybių narių nuomonę.
      Informaciniuose dokumentuose bus nagrinėjamos temos, svarstytinos seminare „Pasitikėjimo stiprinimo proceso rėmimas siekiant sukurti Artimųjų Rytų zoną be masinio naikinimo ginklų bei jų siuntimo į taikinį priemonių“. Kiekviename dokumente bus suformuluotos politinės ir (arba) veiklos politikos galimybės.
      Informaciniai dokumentai bus pateikti seminaro dalyviams, susijusiems ES organams, ES valstybėms narėms, visoms Artimųjų Rytų šalims, kitoms suinteresuotoms šalims ir kompetentingoms tarptautinėms organizacijoms. Informacinius dokumentus bus galima paskelbti ES masinio naikinimo ginklų neplatinimo konsorciumo tinklavietėje.
      Po seminaro informacinius dokumentus bus galima surinkti į vieną rinkinį ir išleisti viename bendrame leidinyje.
      3.   Trukmė

      Bendra numatoma projektų įgyvendinimo trukmė – 18 mėnesių.
      4.   Naudos gavėjai

      Naudos iš šio projekto gavėjai yra:

                  a)

                  Artimųjų Rytų šalys;

                  b)

                  kitos suinteresuotos šalys;

                  c)

                  atitinkamos tarptautinės organizacijos;

                  d)

                  pilietinė visuomenė.

            5.   Procedūriniai aspektai, koordinavimas ir Iniciatyvinis komitetas

      Iniciatyvinį komitetą sudarys vyriausiojo įgaliotinio atstovas ir kiekvieną konkretų projektą įgyvendinančio subjekto atstovas. Iniciatyvinis komitetas reguliariai bent kartą per 6 mėnesius peržiūrės šio Tarybos sprendimo įgyvendinimą, be kita ko, pasitelkdamas elektronines ryšio priemones.
      6.   Įgyvendinantys subjektai

      Šio Tarybos sprendimo techninis įgyvendinimas bus pavestas ES masinio naikinimo ginklų neplatinimo konsorciumui.
      Už ES masinio naikinimo ginklų neplatinimo konsorciumo šių užduočių vykdymą atsako vyriausiasis įgaliotinis. Vykdydamas veiklą jis bendradarbiaus su vyriausiuoju įgaliotiniu, ES valstybėmis narėmis, kitomis projekte dalyvaujančiomis valstybėmis ir prireikus tarptautinėmis organizacijomis.


title: 2012/682/ES: 2012 m. spalio 25 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Švedijos paraiška „EGF/2011/015 SE/AstraZeneca“ )

text:
7.11.2012

               LT

               Europos Sąjungos oficialusis leidinys

               L 307/76

         EUROPOS PARLAMENTO IR TARYBOS SPRENDIMAS
   2012 m. spalio 25 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Švedijos paraiška „EGF/2011/015 SE/AstraZeneca“)
   (2012/682/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. iki 2011 m. gruodžio 30 d. galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas;

               (3)

               2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (4)

               2011 m. gruodžio 23 d. Švedija pateikė paraišką mobilizuoti EGF lėšas dėl darbuotojų atleidimo iš įmonės AstraZeneca ir iki 2012 m. balandžio 16 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 4 325 854 EUR sumą;

               (5)

               todėl EGF lėšos turėtų būti mobilizuotos finansinei paramai pagal Švedijos pateiktą paraišką suteikti;

         PRIĖMĖ ŠĮ SPRENDIMĄ:
   1 straipsnis
   2012 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 4 325 854 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2012 m. spalio 25 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         A. D. MAVROYIANNIS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2012/62/ES: 2012 m. sausio 27 d. Tarybos sprendimas, kuriuo skiriamas Regionų komiteto Ispanijai atstovaujantis pakaitinis narys

text:
2.2.2012

               LT

               Europos Sąjungos oficialusis leidinys

               L 30/20

         TARYBOS SPRENDIMAS
   2012 m. sausio 27 d.
   kuriuo skiriamas Regionų komiteto Ispanijai atstovaujantis pakaitinis narys
   (2012/62/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Jordi BAYONA LLOPIS kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui – iki 2015 m. sausio 25 d., Regionų komiteto pakaitiniu nariu skiriamas:

               —

               Esteban MAS PORTELL, Delegado del Gobierno de las Illes Balears en Bruselas.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. sausio 27 d.

            Tarybos vardu

            Pirmininkas

         N. WAMMEN

      (1)  OL L 348, 2009 12 29, p. 22.

      (2)  OL L 12, 2010 1 19, p. 1.


title: 2013/602/ES: 2013 m. balandžio 17 d. Europos Parlamento sprendimas dėl Europos gyvenimo ir darbo sąlygų gerinimo fondo 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/303

      EUROPOS PARLAMENTO SPRENDIMAS

   2013 m. balandžio 17 d.
   dėl Europos gyvenimo ir darbo sąlygų gerinimo fondo 2011 finansinių metų biudžeto įvykdymo patvirtinimo
   (2013/602/ES)
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2011 finansinių metų galutinių metinių ataskaitų kartu su Fondo atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0067/2013),

               1.

               patvirtina Europos gyvenimo ir darbo sąlygų gerinimo fondo direktoriui, kad Fondo 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 174.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 139, 1975 5 30, p. 1.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos gyvenimo ir darbo sąlygų gerinimo fondo 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos gyvenimo ir darbo sąlygų gerinimo fondo 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2011 finansinių metų galutinių metinių ataskaitų kartu su Fondo atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ypač į jo 16 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A7–0067/2013),

                  A.

                  kadangi Audito Rūmai pranešė, jog jiems pateiktas pagrįstas patikinimas, kad 2011 finansinių metų metinės finansinės ataskaitos patikimos, o visos atliktos operacijos teisėtos ir tvarkingos;

                  B.

                  kadangi Parlamentas 2012 m. gegužės 10 d. patvirtino Europos gyvenimo ir darbo sąlygų gerinimo fondui (toliau – Fondas), kad Fondo 2010 finansinių metų biudžetas įvykdytas (6), ir prie sprendimo dėl biudžeto įvykdymo patvirtinimo pridėtoje savo rezoliucijoje, be kita ko:

                              —

                              paragino Fondą registruoti visus valdybos sprendimus dėl tyrimų, nes informavimo apie šiuos sprendimus veiksmingumą ir naudingumą gali paveikti tai, kad nesama tinkamų standartų, kuriais būtų vadovaujamasi dokumentuojant priimtus sprendimus,

                              —

                              paragino Fondą parengti rašytines instrukcijas, kuriomis būtų apibūdinta jo esminė veikla, – tai galėtų padėti Fondui veiksmingai naudoti savo išteklius ir nustatyti galimus trūkumus,

                              —

                              paragino Fondą tinkamai atsižvelgti į Vidaus audito tarnybos parengtas rekomendacijas ir pranešti biudžeto įvykdymą tvirtinančiai institucijai, kokių priemonių imtasi šiuo atžvilgiu;

                  C.

                  kadangi bendras Fondo 2011 m. biudžetas siekė 20 600 000 EUR, t. y. buvo mažesnis negu 2010 finansiniais metais (20 900 000 EUR); kadangi 2011 m. pradinis Sąjungos indėlis į Fondo biudžetą sudarė 20 210 000 EUR, palyginti su 19 067 159 EUR 2010 m.,

         Biudžeto ir finansų valdymas

                  1.

                  atsižvelgdamas į metines finansines ataskaitas pažymi, kad 1 166 895 EUR įsipareigojimų asignavimų, prisiimtų iki 2011 m. pabaigos, tačiau dar nesumokėtų, perkelta į 2012 m.; taip pat pažymi, kad į kitą laikotarpį perkeltų ir atšauktų asignavimų (t. y. perkeltų iš 2010 m., bet nesumokėtų 2011 m.) sumą 2011 m. iš viso sudaro 130 133 EUR;

                  2.

                  reiškia susirūpinimą dėl to, kad, kaip pranešė Audito Rūmai, Fondas perkėlė daugiau negu 47 % pagal III antraštinę dalį (veiklos išlaidos) numatytų asignavimų – tai sudaro 3 400 000 EUR – iš kurių 1 600 000 EUR (22 % pagal III antraštinę dalį numatytų asignavimų) buvo neplanuoti; reiškia susirūpinimą dėl to, kad ši padėtis rodo, jog Fondas vėluoja įgyvendinti savo veiklą, finansuojamą pagal III antraštinę dalį, ir nesilaiko biudžeto metinio periodiškumo principo;

                  3.

                  ragina Fondą informuoti biudžeto įvykdymą tvirtinančią instituciją apie veiksmus, kurių jis ėmėsi siekdama ištaisyti šį neatitikimą, ir veiksmus, kurių jis imsis, siekdama, kad tokia padėtis ateityje nebesusidarytų; taip pat pažymi, kad, palyginti su ankstesniais metais, padėtis pablogėjo;

         2010 m. biudžeto įvykdymo patvirtinimo rekomendacijų vykdymas

                  4.

                  teigiamai vertina Fondo priemonių, kurių imtasi atsižvelgiant į biudžeto įvykdymą tvirtinančios institucijos 2010 m. rekomendacijas, ataskaitą; ypač atkreipia dėmesį į tai, kad, pasak Fondo:

                              —

                              Fondo interneto svetainėje galima rasti visų valdybos ir biuro sprendimų registrą ir kad trūkstami parašai ir datos – tai pavienės klaidos, kurios buvo ištaisytos,

                              —

                              parengtas išsamus tyrimų administravimo proceso vadovas, kaip rekomendavo Vidaus audito tarnyba atlikdama jo tyrimų administravimo auditą, ir dabar organizacija juo vadovaujasi,

                              —

                              visos Vidaus audito tarnybos rekomendacijos, į kurias nebuvo atsižvelgta, įgyvendintos 2010 m. pabaigoje ir išsamią informaciją galima rasti Vidaus audito veiklos 2011 m. metinėje ataskaitoje (ataskaita, rengiama remiantis Finansinio reglamento 72 straipsnio 5 dalimi);

         Veikla

                  5.

                  ragina Komisiją kartu su Europos mokymo fondu, Europos profesinio mokymo plėtros centru, Europos gyvenimo ir darbo sąlygų gerinimo fondu ir Europos saugos ir sveikatos darbe agentūra toliau tirti šių agentūrų sąveiką ir, prieš svarstant bet kokį sprendimą dėl galimų šių agentūrų atitinkamų įgaliojimų ir (arba) darbo metodų pasikeitimų, informuoti biudžeto įvykdymą tvirtinančią instituciją apie galimą didesnę šių keturių agentūrų integraciją; ragina šias agentūras ir Komisiją įvertinti, ar užtikrinus glaudesnį bendradarbiavimą galėtų būti pasiekta masto ekonomija ir optimizuota jų veikla;

         Įdarbinimo procedūros

                  6.

                  pažymi, kad Audito Rūmai nustatė, jog būtina užtikrinti didesnį įdarbinimo procedūrų skaidrumą; pažymi, kad atrankos komisijos posėdžiai ne visuomet buvo pakankamai dokumentuojami ir kad nesama įrodymų, jog pokalbių ar testų raštu klausimai buvo parengti prieš vykstant pokalbiui ar egzaminui;

                  7.

                  ragina Fondą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą; mano, kad kai kurios Tarnybos nuostatų nuostatos gali užkrauti didelę administracinę naštą; todėl ragina Komisiją leisti vadovaujantis Tarnybos nuostatų 110 straipsniu tam tikru mastu supaprastinti agentūroms keliamus reikalavimus;

                  8.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (7) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 174.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 139, 1975 5 30, p. 1.

         (5)  OL L 357, 2002 12 31, p. 72.

         (6)  OL L 286, 2012 10 17, p. 258.

         (7)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2007/89/EB: 2007 m. vasario 12 d. Tarybos sprendimas dėl Regionų komiteto dviejų narių ir keturių pakaitinių narių, atstovaujančių Nyderlandams, skyrimo

text:
13.2.2007

               LT

               Europos Sąjungos oficialusis leidinys

               L 41/8

      TARYBOS SPRENDIMAS

   2007 m. vasario 12 d.
   dėl Regionų komiteto dviejų narių ir keturių pakaitinių narių, atstovaujančių Nyderlandams, skyrimo
   (2007/89/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Pasibaigus Fons HERTOG kadencijai ir atsistatydinus Pieter VAN WOENSEL, atsilaisvino dvi Regionų komiteto narių vietos. Pasibaigus Laetitia GRIFFITH kadencijai, atsistatydinus James LIDTH DE JEUDE, pasibaigus Wim ZWAAN kadencijai ir atsistatydinus Alexander SAKKERS, atsilaisvino keturios pakaitinių narių vietos,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. šie asmenys skiriami Regionų komiteto nariais:

               a)

               nariais:

                           —

                           Cor LAMERS, burgemeester van Houten, vietoje Fons HERTOG,

                           —

                           Henk KOOL, wethouder te Den Haag, vietoje Pieter VAN WOENSEL;

               b)

               pakaitiniais nariais:

                           —

                           Lodewijk ASSCHER, wethouder te Amsterdam, vietoje Laetitia GRIFFITH,

                           —

                           Rik DE LANGE, wethouder te Zutphen, vietoje James LIDTH DE JEUDE,

                           —

                           Ellie FRANSSEN, wethouder te Voerendaal, vietoje Wim ZWAAN,

                           —

                           Rinda DEN BESTEN, wethouder te Utrecht, vietoje Alexander SAKKERS.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2007 m. vasario 12 d.

            Tarybos vardu

            Pirmininkas

         F.-W. STEINMEIER

      (1)  OL L 56, 2006 2 25, p. 75.


title: 2015 m. liepos 17 d. Europos Parlamento ir Tarybos sprendimas (ES) 2015/1477 dėl Europos prisitaikymo prie globalizacijos padarinių fondo lėšų mobilizavimo (Suomijos paraiška „EGF/2015/001 FI/Broadcom“)

text:
28.8.2015

               LT

               Europos Sąjungos oficialusis leidinys

               L 225/14

         EUROPOS PARLAMENTO IR TARYBOS SPRENDIMAS (ES) 2015/1477
   2015 m. liepos 17 d.
   dėl Europos prisitaikymo prie globalizacijos padarinių fondo lėšų mobilizavimo (Suomijos paraiška „EGF/2015/001 FI/Broadcom“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

               (3)

               2015 m. sausio 30 d. Suomija pateikė paraišką „EGF/2015/001 FI/Broadcom“ dėl EGF lėšų mobilizavimo, nes iš „Broadcom Communications Finland“ ir dviejų jos tiekėjų ar tolesnės gamybos grandies įmonių Suomijoje buvo atleista darbuotojų. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Ta paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl iš EGF turėtų būti mobilizuota 1 365 000 EUR suma finansinei paramai pagal Suomijos pateiktą paraišką suteikti;

               (5)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 365 000 EUR įsipareigojimų ir mokėjimų asignavimų sumą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2015 m. liepos 17 d.

      Priimta Briuselyje 2015 m. liepos 17 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         P. GRAMEGNA

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2012/348/ES: 2012 m. birželio 18 d. Tarybos sprendimas dėl pozicijos, kurios Europos Sąjunga turi laikytis atitinkamuose Jungtinių Tautų Europos ekonomikos komisijos komitetuose dėl Jungtinių Tautų Europos ekonomikos komisijos taisyklių Nr. 11, 13H, 30, 44, 49, 54, 64, 101, 106 ir 121 ir Bendrojo techninio reglamento Nr. 1 dėl durų spynų ir durų laikymo sudedamųjų dalių priderinimo prie technikos pažangos

text:
3.7.2012

               LT

               Europos Sąjungos oficialusis leidinys

               L 173/1

         TARYBOS SPRENDIMAS
   2012 m. birželio 18 d.
   dėl pozicijos, kurios Europos Sąjunga turi laikytis atitinkamuose Jungtinių Tautų Europos ekonomikos komisijos komitetuose dėl Jungtinių Tautų Europos ekonomikos komisijos taisyklių Nr. 11, 13H, 30, 44, 49, 54, 64, 101, 106 ir 121 ir Bendrojo techninio reglamento Nr. 1 dėl durų spynų ir durų laikymo sudedamųjų dalių priderinimo prie technikos pažangos
   (2012/348/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį ir 218 straipsnio 9 dalį,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimu 97/836/EB (1) Bendrija prisijungė prie Jungtinių Tautų Europos ekonomikos komisijos (toliau – JT EEK) sutarties dėl vienodų techninių nurodymų ratinėms transporto priemonėms, įrangai ir dalims, kurios gali būti sumontuotos ir (arba) naudojamos ratinėse transporto priemonėse, priėmimo ir pagal šiuos nurodymus išduotų patvirtinimų abipusio pripažinimo sąlygų (Pataisytas 1958 m. susitarimas);

               (2)

               Tarybos sprendimu 2000/125/EB (2) Sąjunga prisijungė prie Susitarimo dėl visuotinių techninių taisyklių nustatymo ratinėms transporto priemonėms, įrangai ir dalims, kurios gali būti sumontuotos ir (arba) naudojamos ratinėse transporto priemonėse (Paralelus susitarimas);

               (3)

               2007 m. rugsėjo 5 d. Europos Parlamento ir Tarybos direktyva 2007/46/EB, nustatančia motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (3), valstybių narių patvirtinimo sistemos pakeistos Sąjungos patvirtinimo procedūra, taip nustatant suderintą visoms naujoms transporto priemonėms, sistemoms, sudėtinėms dalims ir atskiriems techniniams mazgams taikomų administracinių nuostatų ir bendrųjų techninių reikalavimų sistemą. Ta direktyva JT EEK taisyklės įtrauktos į ES transporto priemonių tipo patvirtinimo sistemą kaip tipo patvirtinimo reikalavimai arba kaip alternatyvos Sąjungos teisės aktams. Priėmus Direktyvą 2007/46/EB Sąjungos teisės aktai, susiję su ES transporto priemonių tipo patvirtinimu, vis dažniau keičiami JT EEK taisyklėmis;

               (4)

               atsižvelgiant į įgytą patirtį ir technologijų plėtrą, reikia priderinti su tam tikrais elementais ar savybėmis, kuriems taikomos JK EEK taisyklės Nr. 11, 13H, 30, 44, 49, 54, 64, 101, 106 ir 121 ir JK EEK bendrasis techninis reglamentas Nr. 1, susijusius reikalavimus;

               (5)

               reikėtų nustatyti poziciją, kurios Sąjungos vardu turi būti laikomasi Pataisyto 1958 m. susitarimo administraciniame komitete ir 1998 m. susitarimo vykdomajame komitete, dėl minėtų JT EEK aktų numatomų pakeitimų;

               (6)

               šiame sprendime nustatytos priemonės atitinka Variklinių transporto priemonių techninio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga turi laikytis 2012 m. birželio 25–29 d. Pataisyto 1958 m. susitarimo administraciniame komitete ir 1998 m. susitarimo vykdomajame komitete, yra balsuoti už siūlomus priede išvardytus pakeitimus.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. birželio 18 d.

            Tarybos vardu

            Pirmininkė

         M. GJERSKOV

      (1)  OL L 346, 1997 12 17, p. 78.

      (2)  OL L 35, 2000 2 10, p. 12.

      (3)  OL L 263, 2007 10 9, p. 1.

      PRIEDAS

         1 straipsnyje nurodytas sąrašas

                  Taisyklės Nr. 11 (durų užraktai ir vyriai) 03 serijos pakeitimų 3 papildymo pasiūlymas

                  ECE/TRANS/WP.29/2012/41

                  Taisyklės Nr. 13-H (M1 ir N1 transporto priemonių stabdžiai) 14 papildymo pasiūlymas

                  ECE/TRANS/WP.29/2012/47

                  Taisyklės Nr. 30 (keleivinių automobilių ir jų priekabų padangos) 02 serijos pakeitimų 17 papildymo pasiūlymas

                  ECE/TRANS/WP.29/2012/48

                  Taisyklės Nr. 44 (vaikų apsaugos sistemos) 04 serijos pakeitimų 5 papildymo pasiūlymas

                  ECE/TRANS/WP.29/2012/44

                  Taisyklės Nr. 49 (Kompresinio ir priverstinio uždegimo (gamtinių dujų ir suskystintųjų naftos dujų) variklių išmetamieji teršalai) 06 serijos pakeitimų pasiūlymas

                  ECE/TRANS/WP.29/2012/45

                  Taisyklės Nr. 54 (komercinės paskirties transporto priemonių ir jų priekabų padangos) 18 papildymo pasiūlymas

                  ECE/TRANS/WP.29/2012/49

                  Taisyklės Nr. 54 (komercinės paskirties transporto priemonių ir jų priekabų padangos) 2 redakcijos 3 klaidų ištaisymo pasiūlymas

                  ECE/TRANS/WP.29/2012/52

                  Taisyklės Nr. 64 (laikinojo naudojimo atsarginis ratas su padanga, nebliūkštančiosios padangos, važiavimo nebliūkštančiąja padanga sistema ir (arba) oro slėgio padangose kontrolės sistema) 02 serijos pakeitimų 2 papildymo pasiūlymas

                  ECE/TRANS/WP.29/2012/50

                  Taisyklės Nr. 101 (išmetamas anglies dioksido ir sunaudojamas degalų kiekis) 01 serijos pakeitimų 1 papildymo pasiūlymas

                  ECE/TRANS/WP.29/2012/46

                  Taisyklės Nr. 106 (žemės ūkio transporto priemonių padangos) 9 papildymo pasiūlymas

                  ECE/TRANS/WP.29/2012/51

                  Taisyklės Nr. 121 (rankinio valdymo įtaisų, kontrolės lempučių ir rodytuvų identifikavimas) 01 serijos pakeitimų pasiūlymas

                  ECE/TRANS/WP.29/2012/30

                  Bendrojo techninio reglamento Nr. 1 (durų spynų ir durų laikymo sudedamosios dalys) 1 pakeitimo pasiūlymas

                  ECE/TRANS/WP.29/2012/56
                  ECE/TRANS/WP.29/2012/57
                  ECE/TRANS/WP.29/2012/AC.3/18


title: 2011 m. liepos 18 d. Tarybos sprendimas 2011/425/BUSP, kuriuo pratęsiamas Europos Sąjungos specialiojo įgaliotinio Vidurinėje Azijoje įgaliojimų terminas

text:
19.7.2011

               LT

               Europos Sąjungos oficialusis leidinys

               L 188/27

         TARYBOS SPRENDIMAS 2011/425/BUSP
   2011 m. liepos 18 d.
   kuriuo pratęsiamas Europos Sąjungos specialiojo įgaliotinio Vidurinėje Azijoje įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2006 m. spalio 5 d. Taryba priėmė Sprendimą 2006/670/BUSP (1), kuriuo Pierre MOREL paskirtas Europos Sąjungos specialiuoju įgaliotiniu (toliau – ES specialusis įgaliotinis) Vidurinėje Azijoje. Pierre MOREL įgaliojimai baigiasi 2011 m. rugpjūčio 31 d.;

               (2)

               ES specialiojo įgaliotinio įgaliojimų terminas turėtų būti pratęstas iki 2012 m. birželio 30 d.;

               (3)

               ES specialiojo įgaliotinio įgaliojimai bus vykdomi tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Skyrimas
   Europos Sąjungos specialiojo įgaliotinio (toliau – ES specialusis įgaliotinis) Vidurinėje Azijoje Pierre MOREL įgaliojimų terminas pratęsiamas iki 2012 m. birželio 30 d. Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu, ES specialiojo įgaliotinio įgaliojimų terminas gali būti nutrauktas anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos tikslais Vidurinėje Azijoje. Tie tikslai yra:

               a)

               skatinti gerus ir glaudžius Vidurinės Azijos šalių ir Sąjungos santykius, pagrįstus bendromis vertybėmis bei interesais, kaip nustatyta atitinkamuose susitarimuose;

               b)

               prisidėti prie stabilumo ir šalių bendradarbiavimo regione stiprinimo;

               c)

               prisidėti prie demokratijos, teisinės valstybės, gero valdymo ir pagarbos žmogaus teisėms ir pagrindinėms laisvėms Vidurinėje Azijoje stiprinimo;

               d)

               įveikti pagrindines grėsmes, visų pirma konkrečias problemas, turinčias tiesioginės įtakos Sąjungai;

               e)

               didinti Sąjungos veiksmingumą ir matomumą regione, be kita ko, glaudžiau koordinuojant veiklą su kitais atitinkamais partneriais bei tarptautinėmis organizacijomis, pavyzdžiui, Europos saugumo ir bendradarbiavimo organizacija (toliau – ESBO) ir Jungtinėmis Tautomis.

         3 straipsnis
   Įgaliojimai
   1.   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               skatinti bendrą Sąjungos politinių veiksmų koordinavimą Vidurinėje Azijoje ir padėti užtikrinti Sąjungos išorės veiksmų regione nuoseklumą;

               b)

               vyriausiojo įgaliotinio vardu, laikantis ES specialiojo įgaliotinio įgaliojimų kartu su Europos išorės veiksmų tarnyba (toliau – EIVT) ir Komisija stebėti ES naujos partnerystės su Vidurine Azija strategijos įgyvendinimo procesą, teikti rekomendacijas ir reguliariai atsiskaityti atitinkamiems Tarybos organams;

               c)

               padėti Tarybai toliau plėtoti visapusišką politiką Vidurinės Azijos klausimais;

               d)

               įdėmiai sekti politinius įvykius Vidurinėje Azijoje, plėtojant ir palaikant glaudžius ryšius su Vyriausybėmis, parlamentais, teismais, pilietine visuomene ir žiniasklaida;

               e)

               raginti Kazachstaną, Kirgizstaną, Tadžikistaną, Turkmėnistaną ir Uzbekistaną bendradarbiauti bendro intereso klausimais regione;

               f)

               plėtoti atitinkamus ryšius ir bendradarbiavimą su pagrindiniais suinteresuotais dalyviais regione ir su visomis atitinkamomis regioninėmis ir tarptautinėmis organizacijomis, įskaitant Šanchajaus bendradarbiavimo organizaciją (SCO), Eurazijos ekonominę bendriją (EURASEC), Bendravimo ir pasitikėjimo stiprinimo Azijoje priemonių konferenciją (CICA), Kolektyvinio saugumo sutarties organizaciją (CSTO), Vidurinės Azijos regioninio ekonominio bendradarbiavimo programą (CAREC) ir Vidurinės Azijos regioninį informacijos ir koordinavimo centrą (CARICC);

               g)

               prisidėti įgyvendinant ES žmogaus teisių politiką ir ES žmogaus teisių gaires, ypač jų aspektus dėl vaikų ir moterų nuo konfliktų nukentėjusiose vietovėse, pirmiausia stebint pokyčius šioje srityje ir reaguojant į juos;

               h)

               glaudžiai bendradarbiaujant su ESBO prisidėti prie konfliktų prevencijos ir sprendimo, plėtojant ryšius su valdžios institucijomis ir kitais vietos subjektais, kaip antai nevyriausybinėmis organizacijomis, politinėmis partijomis, mažumomis, religinėmis grupėmis ir jų vadovais;

               i)

               prisidėti prie bendros užsienio ir saugumo politikos energetinio saugumo, kovos su narkotikais ir vandens išteklių valdymo aspektų, susijusių su Vidurine Azija, formulavimo.

         2.   ES specialusis įgaliotinis remia vyriausiojo įgaliotinio darbą ir stebi bendrą visų sričių Sąjungos veiklą šiame regione.
   4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiklą glaudžiai koordinuoja su EIVT.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2011 m. rugsėjo 1 d. iki 2012 m. birželio 30 d. susijusioms išlaidoms padengti skiriama orientacinė finansavimo suma yra 924 850 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir ES specialiojo įgaliotinio personalo privilegijos ir imunitetai
   Su priimančiąja šalimi ar šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir ES specialiojo įgaliotinio darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos ir valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai jam pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, kuriame numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą bei saugumo incidentų valdymą, ir numatomas nenumatytų atvejų planas ir misijos evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų ES specialiojo įgaliotinio darbuotojų grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   ES specialusis įgaliotinis PSK ir vyriausiajam įgaliotiniui reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. PSK ar vyriausiajam įgaliotiniui rekomendavus, ES specialusis įgaliotinis gali teikti ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis remia bendrą Sąjungos politinių veiksmų koordinavimą ir padeda užtikrinti, kad visos Sąjungos priemonės veiksmų vietoje būtų naudojamos suderintai siekiant Sąjungos politikos tikslų. ES specialiojo įgaliotinio veikla koordinuojama su Komisijos bei Europos Sąjungos specialiojo įgaliotinio Afganistane veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Vietos lygiu glaudus ryšys palaikomas su Sąjungos delegacijų vadovais ir valstybių narių atstovybių vadovais, kurie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis vietos lygiu taip pat palaiko ryšius su kitais tarptautiniais bei regioniniais veikėjais.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Ne vėliau kaip 2012 m. sausio mėn. pabaigoje ES specialusis įgaliotinis pateikia Tarybai, vyriausiajam įgaliotiniui ir Komisijai pažangos ataskaitą, o pasibaigus ES specialiojo įgaliotinio įgaliojimų terminui – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2011 m. liepos 18 d.

            Tarybos vardu

            Pirmininkė

         C. ASHTON

      (1)  OL L 275, 2006 10 6, p. 65.

      (2)  OL L 141, 2011 5 27, p. 17.


title: 2011/756/ES: 2011 m. spalio 25 d. Europos Parlamento sprendimas dėl Europos policijos koledžo 2009 finansinių metų biudžeto įvykdymo patvirtinimo#2011 m. spalio 25 d. Europos Parlamento rezoliucija, su pastabomis, sudarančiomis neatskiriamą sprendimo dėl Europos policijos koledžo 2009 finansinių metų biudžeto įvykdymo patvirtinimo dalį

text:
26.11.2011

               LT

               Europos Sąjungos oficialusis leidinys

               L 313/17

         EUROPOS PARLAMENTO SPRENDIMAS
   2011 m. spalio 25 d.
   dėl Europos policijos koledžo 2009 finansinių metų biudžeto įvykdymo patvirtinimo
   (2011/756/ES)
   EUROPOS PARLAMENTAS,
   atsižvelgdamas į Europos policijos koledžo 2009 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos policijos koledžo 2009 finansinių metų metinių finansinių ataskaitų su Koledžo atsakymais (1),
   atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
   atsižvelgdamas į savo 2011 m. gegužės 10 d. sprendimą (2), kuriuo atidedamas sprendimas dėl 2009 finansinių metų biudžeto įvykdymo patvirtinimo, ir į Europos policijos koledžo direktoriaus atsakymus,
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (4), ypač į jo 16 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į 2011 m. birželio 30 d. Komisijos sprendimą C(2011) 4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,
   atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),
   atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,
   atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),
   atsižvelgdamas į Laisvės, saugumo ir teisingumo generalinio direktorato 2009 m. metinę veiklos ataskaitą,
   atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo 4-ąją pažangos ataskaitą,
   atsižvelgdamas į Audito Rūmų ataskaitą apie Europos policijos koledžo 2010–2014 m. daugiamečio veiksmų plano įgyvendinimą,
   atsižvelgdamas į Vidaus audito tarnybos 2011 m. liepos 4 d. (nuoroda: Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo 3-osios pažangos ataskaitos,
   atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;
   atsižvelgdamas į Europos policijos koledžo ataskaitą apie viešųjų pirkimų vadovo taikymą 2010 m. liepos 1 d.–2011 m. liepos 1 d. laikotarpiu ir jos priedus,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į antrąjį Biudžeto kontrolės komiteto pranešimą (A7–0330/2011),

               1)

               patvirtina Europos policijos koledžo direktoriui, kad Koledžo 2009 finansinių metų biudžetas įvykdytas;

               2)

               išdėsto savo pastabas toliau pateikiamoje rezoliucijoje;

               3)

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 137.

      (2)  OL L 250, 2011 9 27, p. 260.

      (3)  OL L 248, 2002 9 16, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. spalio 25 d.
      su pastabomis, sudarančiomis neatskiriamą sprendimo dėl Europos policijos koledžo 2009 finansinių metų biudžeto įvykdymo patvirtinimo dalį
      EUROPOS PARLAMENTAS,
      atsižvelgdamas į Europos policijos koledžo 2009 finansinių metų galutines metines ataskaitas,
      atsižvelgdamas į Audito Rūmų ataskaitą dėl Europos policijos koledžo 2009 finansinių metų metinių finansinių ataskaitų su Koledžo atsakymais (1),
      atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),
      atsižvelgdamas į savo 2011 m. gegužės 10 d. sprendimą (2), kuriuo atidedamas sprendimas dėl 2009 finansinių metų biudžeto įvykdymo patvirtinimo, ir į Europos policijos koledžo direktoriaus atsakymus,
      atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
      atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (4), ypač į jo 16 straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
      atsižvelgdamas į 2011 m. birželio 30 d. Komisijos sprendimą C(2011) 4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,
      atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),
      atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,
      atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),
      atsižvelgdamas į Laisvės, saugumo ir teisingumo generalinio direktorato 2009 m. metinę veiklos ataskaitą,
      atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo 4-ąją pažangos ataskaitą,
      atsižvelgdamas į Audito Rūmų ataskaitą apie Europos policijos koledžo 2010–2014 m. daugiamečio veiksmų plano įgyvendinimą,
      atsižvelgdamas į Vidaus audito tarnybos (VAT) 2011 m. liepos 4 d. (nuoroda: Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo 3-osios pažangos ataskaitos,
      atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus;
      atsižvelgdamas į Europos policijos koledžo ataskaitą apie viešųjų pirkimų vadovo taikymą 2010 m. liepos 1 d.–2011 m. liepos 1 d. laikotarpiu ir jos priedus,
      atsižvelgdamas į Darbo tvarkos taisyklių 77 straipsnį ir VI priedą,
      atsižvelgdamas į antrąjį Biudžeto kontrolės komiteto pranešimą (A7–0330/2011),

                  A.

                  kadangi Koledžas įsteigtas 2001 m. ir pagal Finansinio reglamento 185 straipsnio nuostatas pertvarkytas į Bendrijos įstaigą, kuriai nuo 2006 m. sausio 1 d. taikomas agentūroms skirtas finansinis pagrindų reglamentas,

                  B.

                  kadangi Audito Rūmai ataskaitose apie Koledžo 2006 ir 2007 finansinių metų metines finansines ataskaitas pateikė nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo, kadangi viešųjų pirkimų procedūros neatitiko Finansinio reglamento nuostatų,

                  C.

                  kadangi Audito Rūmai ataskaitoje apie Koledžo 2008 finansinių metų metines finansines ataskaitas papildomai akcentavo savo nuomonę dėl jų patikimumo, nors aiškiai juo nesuabejojo, ir pateikė savo nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo,

                  D.

                  kadangi Parlamentas 2010 m. spalio 7 d. sprendimu (6) atsisakė patvirtinti Koledžo direktoriui, kad Koledžo 2008 finansinių metų biudžetas įvykdytas,

                  E.

                  kadangi Audito Rūmai savo ataskaitoje apie Koledžo 2009 finansinių metų metines finansines ataskaitas vėl pateikė nuomonę su išlyga dėl pagal finansines ataskaitas vykdytų operacijų teisėtumo ir tvarkingumo,

                  F.

                  kadangi minėtu 2011 m. gegužės 10 d. sprendimu Parlamentas nusprendė atidėti savo sprendimą patvirtinti Europos policijos koledžo direktoriui, kad Koledžo 2009 finansinių metų biudžetas įvykdytas,

                  G.

                  kadangi Audito Rūmai savo ataskaitoje apie Koledžo 2010–2014 m. daugiametį veiksmų planą patvirtino, kad Koledžas daro pažangą, atsižvelgdamas į šiame plane nustatytus tikslus,

                  H.

                  kadangi VAT 2011 m. liepos 4 d. Koledžo direktoriui pranešė, kad nors 2010–2014 m. daugiamečio veiksmų plano įgyvendinimo pažangos ataskaitoje pateikti aprašymai ir toliau yra gana bendri, ataskaitoje pateikiama aiški įvairių tikslų įgyvendinimo būklės apžvalga ir ji galėtų būti patenkinamas pagrindas įvairiems suinteresuotiems subjektams informuoti,

                  I.

                  kadangi pagal 2011 m. birželio 30 d. Komisijos sprendimą C(2011) 4680 duodamas sutikimas Koledžui taikyti nuo Reglamento (EB, Euratomas) Nr. 2343/2002 74b straipsnio leidžiančią nukrypti nuostatą,

         Bendras įvertinimas

                  1.

                  pripažįsta, kad nauja koledžo administracija ir vadovybė, reaguodama į Parlamento raginimą imtis veiksmų po to, kai pasitaikė rimtų pažeidimų vykdant 2009 m. biudžetą, ėmėsi priemonių šiems trūkumams ištaisyti; ypač džiaugiasi šiais veiksmais, kurių buvo imtasi laiku siekiant reaguoti į Parlamento raginimus:

                              a)

                              Koledžo finansinio reglamento persvarstymu, numatant taikyti nukrypti leidžiančią nuostatą, susijusią su išimčių taikymu teikiant pasiūlymus, kai vykdoma švietimo specialistų atranka siekiant pasinaudoti nacionalinių policijos mokymo įstaigų specialistais ir taip užtikrinti išlaidų veiksmingumą bei atstovavimą šioms įstaigoms Koledžo tinkle;

                              b)

                              Audito Rūmų ir VAT patikinimu, kad Koledžo 2010–2014 m. daugiamečiame veiksmų plane pateikiama įvairių jo tikslų būklės apžvalga ir kad Koledžas daro pažangą siekdamas savo tikslų;

                              c)

                              Koledžo ataskaita apie viešųjų pirkimų vadovo taikymą 2010 m. liepos 1 d.–2011 m. liepos 1 d. laikotarpiu;

                              d)

                              Koledžo valdybos sprendimas suteikti Komisijai balsavimo teises;

                  2.

                  laukia, kad Komisija 2012 m. pristatytų Koledžo naująjį teisinį pagrindą, kad valdybos darbe būtų integruotos minėtosios Komisijos balsavimo teisės;

                  3.

                  pabrėžia, kad biudžeto įvykdymą tvirtinanti institucija per būsimas biudžeto įvykdymo patvirtinimo procedūras ir toliau atidžiai stebės, kaip įgyvendinamos numatytos priemonės;

                  4.

                  pažymi, kad Koledžo penkerių metų išorės įvertinimo galutinėje ataskaitoje nustatyta, jog yra priežasčių Koledžą perkelti; todėl prašo Audito Rūmus per 2012 m. parengti specialią ataskaitą, kurioje finansiniu ir veiklos aspektais būtų išnagrinėtos Koledžo ir Europolo atsakomybės sujungimo išlaidos ir nauda;

         Konkretūs veiksmai, kurių ėmėsi Koledžas, siekdamas ištaisyti trūkumus

         Viešųjų pirkimų procedūros

                  5.

                  pripažįsta, kad Koledžas pagaliau parengė ir įgyvendino savo viešųjų pirkimų vadovą, skirtą vidaus reikmėms, kaip reikalavo Parlamentas, patvirtindamas 2008 ir 2009 m. Koledžo biudžeto įvykdymą; patvirtina, kad Koledžas priėmė šį vadovą 2010 m. birželio 8 d., jis įsigaliojo 2010 m. liepos 1 d., taip pat kad buvo paskirtas viešųjų pirkimų pareigūnas;

                  6.

                  džiaugiasi pirmąja Koledžo viešųjų pirkimų vadovo taikymo 2010 m. liepos 1 d.–2011 m. liepos 1 d. laikotarpiu ataskaita; vis dėlto laukia, kad Audito Rūmai įvertintų, kaip Koledžas taikė viešųjų pirkimų vadovą;

                  7.

                  patikrino Koledžo 2010 m. liepos 1 d.–2011 m. liepos 1 d. statistinę ataskaitą; džiaugiasi, kad šiame dokumente Parlamentui pateikiama visa informacija apie viešųjų pirkimų procedūras; pripažįsta, kad pagal šią ataskaitą ir pagal viešųjų pirkimų vadovo taikymo ataskaitą galima spręsti, kad Koledžas nuolat stebėjo ir kontroliavo Koledže taikomas procedūras;

         Taisyklės, pagal kurias reglamentuojamos išlaidos kursams

                  8.

                  patvirtina, kad 2011 m. balandžio 28 d. Koledžas pristatė Komisijai prašymą leisti iš dalies pakeisti savo finansinį reglamentą, įrašant straipsnį (74c straipsnį), į kurį būtų įtraukta nukrypti nuo Reglamento (EB, Euratomas) Nr. 2343/2002 leidžianti nuostata, susijusi su išimčių taikymu teikiant pasiūlymus, kai vykdoma švietimo specialistų atranka siekiant panaudoti nacionalinių policijos mokymo įstaigų specialistus;

                  9.

                  džiaugiasi tolesniu Komisijos 2011 m. birželio 30 d. sprendimu C(2011) 4680, kuriuo duodamas sutikimas taikyti minėtą nukrypti leidžiančią nuostatą;

                  10.

                  mano, kad Koledžas turėtų suteikti tiesioginę prieigą prie savo detalaus biudžeto, į kurį turėtų būti įtrauktas jo sutarčių ir sprendimų dėl viešųjų pirkimų sąrašas; mano, kad jis turėtų būti viešai skelbiamas Koledžo svetainėje, atsižvelgiant į Finansinio reglamento nuostatas, išskyrus tas sutartis, dėl kurių skelbimo kiltų pavojus saugumui;

         Asignavimų perkėlimas į kitus metus

                  11.

                  pažymi, kad Koledžas nustatė organizacinės rizikos registrą, sudarantį einamojo biudžeto valdymo dalį, siekdamas sumažinti riziką, kad išlaidos bus mažesnės už numatytas; vis dėlto primena Koledžui, kad svarbu planuoti ir stebėti savo biudžeto vykdymą siekiant sumažinti asignavimų perkėlimus; taip pat ragina Audito Rūmus ir VAT patikinti Parlamentą, kad Koledžas daro veiksmingą pažangą šiuo klausimu, ir nurodyti, kad tinkamai nustatytos visos planavimo ir stebėsenos priemonės;

         Klaidos sąskaitose

                  12.

                  pažymi, kad nepaisant didelių vėlavimų ir klaidų preliminariose 2009 m. ataskaitose Koledžas patikino Parlamentą, kad nuo 2010 m. sugriežtino savo finansinę drausmę ir vidaus kontrolę; laukia, kada gaus Koledžo 2010 m. finansinių metų metinių ataskaitų pagrindu parengtą Audito Rūmų ataskaitą, kad galėtų nustatyti, ar Koledžo patikinimas tinkamai pagrįstas;

                  13.

                  pritaria Koledžo valdybos 2011 m. kovo mėn. sprendimui ankstesnius vidaus kontrolės standartus (ICS) pakeisti neseniai Komisijos nustatytais 16 ISC;

                  14.

                  mano, kad pagal naujuosius 16 ISC Koledžo direktoriui bus suteikiama daugiau pagalbos ne tik taikant kontrolę, bet taip pat stebint, kad ši kontrolė būtų atliekama taip, kaip planuota;

                  15.

                  ragina Koledžą nuolat pateikti Parlamentui naujausią informaciją apie šių 16 ISC įgyvendinimo lygmenį;

         Žmogiškųjų išteklių valdymas

                  16.

                  pabrėžia, kad Koledžas nutraukė sutartį, kurią Audito Rūmai laikė neteisėta; pažymi, kad ši sutartis nutraukiama nuo 2011 m. rugsėjo 15 d. ir kad pranešimas apie laisvą darbo vietą jau paskelbtas; ragina Koledžą biudžeto įvykdymą tvirtinančiai institucijai teikti naujausią informaciją apie tolesnę šio konkretaus atvejo raidą;

                  17.

                  pripažįsta, kad Koledžo įdarbinimo vadovo, pagal kurį procedūros suderinamos su Europos Sąjungos Pareigūnų tarnybos nuostatais (7), įgyvendinimo lygmenį Koledžas įvertino kaip pakankamą; ragina Audito Rūmus patikinti Parlamentą apie šio vadovo įgyvendinimo lygmenį;

         Asignavimai, naudoti asmeninėms išlaidoms padengti

                  18.

                  patvirtina, kad dabartinis direktorius, atsižvelgdamas į išorės audito ex-post patikrinimą, pradėjo išieškojimo procedūrą, pagal kurią reikalaujama, kad buvęs direktorius grąžintų 2 014,94 EUR sumą, iš kurios kol kas grąžinta tik 43,45 EUR; apgailestauja, kad susigrąžinta maža suma, palyginti su finansine žala, kurią vadovaujant buvusiam direktoriui patyrė Koledžas; pažymi, kad galutinis priminimas apie mokėjimą buvo pateiktas 2011 m. ir kad kitas etapas yra pradėti teisminį procesą Anglijos teisme siekiant nustatyti skolos, kuri nustatyta nuo 2007 m., teisėtumą ir kad, jei bus priimtas atitinkamas sprendimas, vykdomosios tarnybos sieks išieškoti likusią nesumokėtą skolą; ragina dabartinį direktorių biudžeto įvykdymą tvirtinančiai institucijai teikti naujausią informaciją šiuo klausimu;

         Koledžo daugiametis veiklos planas 2010–2014 m. laikotarpiu

                  19.

                  pažymi, kad dėl didesnio skaidrumo, kurį užtikrina dabartinis direktorius ir jo administracija, geriau suprantama, su kokiais sunkumais susiduria Koledžas, ir skatinami būtini pokyčiai; atsižvelgdamas į tai džiaugiasi, kad Koledžas:

                              —

                              kas mėnesį leidžia informacinį leidinį ir teikia reguliarias savo veiklos pažangos ataskaitas Koledžo valdybai tam, kad užtikrintų aiškesnę Koledžo veiklos būklės analizę,

                              —

                              reguliariai skelbia naujausią pažangos ataskaitą apie Daugiamečio veiksmų plano įgyvendinimo lygmenį,

                              —

                              teikia Parlamentui metines VAT ataskaitas, vadovaudamasis atitinkamomis Finansinio reglamento nuostatomis;

                  20.

                  džiaugiasi, kad Audito Rūmai, reaguodami į Parlamento prašymą, paskelbė Koledžo daugiamečio veiksmų plano įgyvendinimo 2010–2014 m. laikotarpiu ataskaitą, pažymi, kad šioje Audito Rūmų ataskaitoje teigiama, jog Koledžo daugiamečio veiklos plano įgyvendinimas vyksta pagal šio plano tikslus; atsižvelgdamas į tai džiaugiasi, jog Koledžas įrodė, kad visiškai įvykdė savo Daugiamečio veiklos plano 1 tikslą (valdymas), 4 tikslą (finansų sistemos patvirtinimas), 5 tikslą (finansinė aplinka), 6 tikslą (valdybos skaidrumas), 8 tikslą (strategijos planas) ir 9 tikslą (daugiametis įdarbinimo planas); daugiamečio veiklos plano 12 tikslas (viešųjų pirkimų kontrolės aplinka) ir likusieji šio plano tikslai toliau vykdomi arba numatyti vykdyti;

                  21.

                  ragina Koledžą reguliariai konsultuotis su Parlamentu ir toliau teikti jam naujausią informaciją kartu su Daugiamečio veiksmų plano įgyvendinimo pažangos ataskaitomis;

                  22.

                  džiaugiasi VAT raštu apie 3-ąją pažangos ataskaitą dėl Koledžo daugiamečio veiksmų plano įgyvendinimo; ypač atkreipia dėmesį į tai, jog VAT šiame rašte teigia, kad Koledžas tinkamai reaguoja į VAT pastabas ir rekomendacijas, ir nors pažangos ataskaitoje pateikti aprašymai ir toliau yra gana bendri, ataskaitoje pateikiama aiški įvairių tikslų įgyvendinimo būklės apžvalga ir ji galėtų būti patenkinamas pagrindas įvairiems suinteresuotiems subjektams, įskaitant Parlamento Biudžeto kontrolės komitetą, informuoti;

         Struktūriniai trūkumai

                  23.

                  pabrėžia, kad Koledžo valdymo išlaidos, palyginti su jo veikla, yra gana didelės; taigi džiaugiasi Koledžo pastangomis mažinti savo valdymo išlaidas per Koledžo valdybos 2011 m. birželio mėn. 25-ąjį posėdį, kai buvo sutarta, kad iki 2012 m. reikėtų panaikinti visus valdybos komitetus ir kritiškai išanalizuoti visas valdybos darbo grupes;

                  24.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (8) dėl ES agentūrų veiklos, finansų valdymo ir kontrolės.

         (1)  OL C 338, 2010 12 14, p. 137.

         (2)  OL L 250, 2011 9 27, p. 260.

         (3)  OL L 248, 2002 9 16, p. 1.

         (4)  OL L 256, 2005 10 1, p. 63.

         (5)  OL L 357, 2002 12 31, p. 72.

         (6)  OL L 320, 2010 12 7, p. 11.

         (7)  OL L 56, 1968 3 4, p. 1.

         (8)  OL L 250, 2011 9 27, p. 269.


title: 2004/801/EB: 2004 m. balandžio 28 d. EB-Šveicarijos jungtinio komiteto sprendimas Nr. 1/2004, iš dalies keičiantis EEE susitarimo 3 protokolą dėl sąvokos „produktų kilmė“ apibrėžimo ir administracinio bendradarbiavimo metodų

text:
27.11.2004

               LT

               Europos Sąjungos oficialusis leidinys

               L 352/17

         EB-ŠVEICARIJOS JUNGTINIO KOMITETO SPRENDIMAS Nr. 1/2004
   2004 m. balandžio 28 d.
   iš dalies keičiantis EEE susitarimo 3 protokolą dėl sąvokos „produktų kilmė“ apibrėžimo ir administracinio bendradarbiavimo metodų
   (2004/801/EB)

      Šio akto redakcija lietuvių kalba bus paskelbta Europos Sąjungos oficialiojo leidinio specialiajame leidime, į kurį bus įtraukti iki 2004 m. gegužės 1 d. priimti institucijų ir Europos centrinio banko dokumentai. Šio leidimo pirmieji tomai bus išleisti palaipsniui nuo 2004 m. gegužės 1 d. iki 2004 m. pabaigos.